CELEX: 62019TN0177
Language: ro
Date: 2019-03-21 00:00:00
Title: Cauza T-177/19: Acțiune introdusă la 21 martie 2019 — Exxonmobil Petroleum & Chemical/ECHA

3.6.2019   
            
            
               RO
            
            
               Jurnalul Oficial al Uniunii Europene
            
            
               C 187/80
            
         
      Acțiune introdusă la 21 martie 2019 — Exxonmobil Petroleum & Chemical/ECHA
      (Cauza T-177/19)
      (2019/C 187/87)
      Limba de procedură: engleza
      
         Părțile
      
      
         Reclamantă: Exxonmobil Petroleum & Chemical BVBA (Antwerp, Belgia) (reprezentanți: M. Navin Jones, Solicitor și A. Kołtunowska, avocat)
      
         Pârâtă: Agenția Europeană pentru Produse Chimice
      
         Concluziile
      
      Reclamanta solicită Tribunalului:
      
                  —
               
               
                  declararea acțiunii ca fiind admisibilă și fondată;
               
            
                  —
               
               
                  anularea Deciziei ECHA ED/88/2018 privind includerea substanțelor care prezintă motive de îngrijorare deosebită în lista substanțelor candidate la o eventuală includere în anexa XIV, publicată la 5 ianuarie 2019, în măsura în care se referă la fenantren;
               
            
                  —
               
               
                  obligarea pârâtei la plata cheltuielilor de judecată.
               
            
         Motivele și principalele argumente
      
      În susținerea acțiunii, reclamanta invocă două motive.
      
                  1.
               
               
                  Primul motiv, întemeiat pe faptul că pârâta a săvârșit o eroare vădită de apreciere în ceea ce privește proprietățile foarte persistente ale fenantrenului și-a depășit competențele și a încălcat articolul 59 din Regulamentul (CE) nr. 1907/2006 al Parlamentului European și al Consiliului din 18 decembrie 2006 (1) prin faptul că:
                  
                              —
                           
                           
                              s-a întemeiat pe constatările documentului de sprijin al Comitetului statelor membre din 2009 cu privire la proprietățile foarte persistente ale fenantrenului ca și component al smoalei, temperatură înaltă, fără a fi efectuat propria apreciere a informațiilor disponibile și importând, așadar, erorile conținute în acest document de sprijin;
                           
                        
                              —
                           
                           
                              a ajuns la concluzii cu privire la proprietățile foarte persistente ale fenantrenului pe care probele utilizate nu ar fi fost în măsură să le susțină;
                           
                        
                              —
                           
                           
                              nu a examinat probe disponibile care ar fi ridicat chestiuni importante referitoare la fiabilitatea și la prudența extremă a studiului având ca obiect simularea apă-sediment a OCDE 308 asupra fenantrenului;
                           
                        
                              —
                           
                           
                              nu a ținut seama de informații care pun în discuție utilizarea unui calcul pentru a ajusta rezultatele studiului OCDE 308 pentru a explica temperatura;
                           
                        
                              —
                           
                           
                              nu a apreciat noile probe privind persistența fenantrenului care ar fi fost puse la dispoziția sa în timpul consultării publice și
                           
                        
                              —
                           
                           
                              nu a examinat toate informațiile pertinente pentru determinarea prin forța probantă a proprietăților persistente ale fenantrenului, în special în ceea ce privește fotodegradarea, dizolvarea și volatilizarea fenantrenului.
                           
                        
            
                  2.
               
               
                  Al doilea motiv, întemeiat pe faptul că, prin adoptarea actului atacat, pârâta a încălcat principiul proporționalității consacrat în dreptul Uniunii.
               
            
         (1)  Regulamentul (CE) nr. 1907/2006 al Parlamentului European și al Consiliului din 18 decembrie 2006 privind înregistrarea, evaluarea, autorizarea și restricționarea substanțelor chimice (REACH), de înființare a Agenției Europene pentru Produse Chimice, de modificare a Directivei 1999/45/CE și de abrogare a Regulamentului (CEE) nr. 793/93 al Consiliului și a Regulamentului (CE) nr. 1488/94 al Comisiei, precum și a Directivei 76/769/CEE a Consiliului și a Directivelor 91/155/CEE, 93/67/CEE, 93/105/CE și 2000/21/CE ale Comisiei (JO 2006, L 396, p. 1, Ediție specială 13/vol. 60, p. 3)